alexandrainst/scandi-wiki huggingface dataset:
Bofors 40 mm automatkanon

Bofors 40 mm automatkanon er en automatisk luftvernkanon, utviklet av det svenske firmaet Bofors. Under andre verdenskrig var det ett av de mest populære middelstunge antiluftskyts, mye brukt av de allierte og kjent bare som Boforskanonen.

Kongsberg Våpenfabrikk har også produsert denne kanontypen.

I Norge ble modellene L60 og L70 brukt av LVA-bataljonene ved noen flystasjoner, LLA-avdelingene og ved flere fort i Kystartilleriet. L70 ble fra 1966 brukt sammen med RSS-40 radarsentralsikte. I 1990-årene ble radarsentralsiktet digitalisert og RSS-40 ble byttet ut med FCS 2000 (fire control system 2000), som en del av NORSOL-løsningen.

L70 brukes i dag kun av Sjøforsvaret på henholdsvis Barentshav-klassen, KV «Harstad» og KV «Ålesund».

Eksterne lenker 
 
 Svært mye informasjon om Bofors 40 mm automatkanon (engelsk)
 Oto Melara small caliber naval products page
 Bofors 40 MK3 Naval Gun System – BAE Systems Bofors official site
 Indian Ordinance 40mm L 70 AA Gun

Kanoner
Luftvern
Bjørn Inge Mo

Bjørn Inge Mo (født 16. mars 1968, død 10. juli 2022) var en norsk, samisk politiker (Ap).

Han var ordfører i Kåfjord kommune fra 2003 til 2015, innvalgt i Sametinget fra Gáisi valgkrets fra 2017 til han fikk permisjon fra vervet i 2020, og fylkesrådsleder i Troms og Finnmark fylkeskommune fra 2019 til sin død.

Mo var leder i Troms arbeiderparti i ni år og medlem av Arbeiderpartiets sentralstyre.

Mo var styreleder i Kåfjord Vekst AS, og jobbet som bonde med storfedrift og melkeproduksjon.

Referanser

Eksterne lenker 
 

Ap-ordførere i Troms
Ordførere i Kåfjord
Personer fra Kåfjord kommune
Norske sametingspolitikere fra Ap
Fylkesråder i Troms og Finnmark
Tosna

Tosna (russisk: То́сна) er ei elv i Leningrad oblast i Russland. Den er 121 km lang, og er en sørlig (venstre) sideelv til Neva. Den har sine kilder i skog- myrområdene sørøst for St. Petersburg, og munner ut i Neva ved byen Otradnoje. Andre byer ved Tosna er Tosno og Nikolskoje.

Elver i Leningrad oblast
Nevas vassdragsområde
Stor skivesnegl

P. c. corneus 
 P. c. grandis

Stor skivesnegl (Planorbarius corneus) er et bløtdyr og tilhører gruppen vannlungesnegler (Basommatophora) og er en av skivesneglene. Den er utbredt over størstedelen av Norge.  

Stor skivesnegl utgjør en viktig matkilde for fisk.

Utseende 
Skivesneglene gjenkjennes lett på skallet som er skiveformet, det vil si at spiralene (vridningene) ligger «inne i hverandre», flatt, og gjør skallet flatt. Det er ikke kjegleformet som en kremtopp.
 
Kroppen (foten) er opptil 35 millimeter lang. Skallet er stort og mørkt, grå brunt, smalt og høyt, som en skive. Det er snodd mot venstre i motsetning til de fleste andre snegler som har høyrevridd skall.  Skallhøyde er 10-14 millimeter  og det har 5-5,5 vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Lungeåpningen er på venstre side. De fleste skal er høyrevridde, men noen (skivesnegler og blæresnegler) er venstrevridde.  Mål er skallhøyde og nummer er vridninger.  

Alle skivesnegler har hemoglobin i blodet og har derfor en mer eller mindre gjenkjennelig rød farge.

Levevis 
Stor skivesnegl finnes i ferskvann.

De legger gjennomsiktige egg innkapslet i faste, geleaktige klaser på planter, steiner og andre objekter.

Systematisk inndeling 

 bløtdyr (Mollusca)
 snegler (Gastropoda)
 lungesnegler (Pulmonata)
 vannlungesnegler (Basommatophora)  
 overfamilie Planorboidea
 familie skivesnegler (Planorbidae) 
 delgruppe Bulininae
 slekt Planorbarius
 Stor skivesnegl, Planorbarius corneus 
 underart Planorbarius corneus corneus (Linnaeus 1758)
 underart Planorbarius corneus grandis (Dunker 1850)

Eksterne lenker 
 

Vannlungesnegler
Bløtdyr formelt beskrevet i 1758
Dyr formelt beskrevet av Carl von Linné
Kjølskivesnegl

Kjølskivesnegl (Planorbis carinatus) er et bløtdyr og tilhører familiegruppen skivesnegler.  Den lever i ferskvann og er en av vannlungesneglene (Basommatophora) i Norge.  Skivesnegler utgjør en viktig matkilde for fisk.

Utseende 
Skivesneglene gjenkjennes lett på skallet som er skiveformet, det vil si at spiralene (vridningene) ligger «inne i hverandre», flatt, og gjør skallet flatt. Det er ikke kjegleformet som en kremtopp. Det er snodd mot venstre i motsetning til de fleste andre snegler som har høyrevridd skall. Skallbredde er 9-15 millimeter. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Lungeåpningen er på venstre side. De fleste skal er høyrevridde, men noen (skivesnegler og blæresnegler) er venstrevridde.  Mål er skallhøyde og nummer er vridninger.  

Skallet hos kjølskivesnegl har en opphøyning eller kjøl.

Alle skivesnegler har hemoglobin i blodet og har derfor en mer eller mindre gjenkjennelig rød farge.

Levevis 
Kjølskivesnegl finnes i ferskvann og legger gjennomsiktige egg innkapslet i faste, geleaktige klaser på planter, steiner og andre objekter.

Systematisk inndeling 

 bløtdyr (Mollusca)
 snegler (Gastropoda)
 lungesnegler (Pulmonata)
 vannlungesnegler (Basommatophora) 
 overfamilie Planorboidea
 familie skivesnegler (Planorbidae) 
 delgruppe Planorbinae
 slekt Planorbis
 underslekt Planorbis
 Kjølskivesnegl, Planorbis carinatus O.F. Müller 1774

Eksterne lenker 
 

vannlungesnegler
Bløtdyr formelt beskrevet i 1774
Fortet ved Steurgat

Fortet ved Steurgat også kjent som Fort Steurgat er et av forsvarsverkene som hører til den nye hollandske vannlinjen. Det befinner seg  sørvest i Werkendam kommune i den nederlandske provinsen Noord-Brabant nær punktet der elven Boven-Merwede nå deles i to, Nieuwe Merwede og Beneden-Merwede. Fortet ble bygget i 1881-82 på enden av Merwedebandiket og hadde som oppgave å stenge av elven og diket langs elven. I 1960-årene lå et beskyttet kommunikasjonssentrum her som ved spesielle omstendigheter kunne sørge for kommunikasjon med nederlandske skip.

Dengang fortet ble anlagt var het Steurgat havnen i det som kunne ansees å være hovedveien mellom Werkendam og Biesbosch, og siden en stor del av Werkendams innbyggere var ukependlere vannveien til Biesbosch, var det stor trafikk her på lørdagskveld og mandagsmorgen.

Fortets deler
Fort Steurgat består av en bombesikker kaserne, en remise med to undergrunns kruttmagasiner på forsiden som er forbundet med kasernen via en poterne. Fortet var omgitt av en vollgrav, men ble ikke beskyttet av inunderingsverk selv om flere planer for slik beskyttelse eksisterte. Fortets kanoner ble anbragt slik at de kunne beskytte både fortets vollgrav og mål lengre unna.

Fortet idag
I 1999 begynte ombyggingen av fortet til boliger, denne prosessen ble avsluttet i 2001 da den siste av boligenhetene ble ferdigstilt. I dag (2008) befinner det seg tre villaer, tre penthouses og fem leiligheter i de militære bygningene. Under denne prosessen gjenreiste man broen over vollgraven og fjernet demningen som hadde tjent som bro.

Eksterne lenker
 Nationaal Project Nieuwe Hollandse Waterlinie (nederlandsk)

Steurgat
Steurgat
Tsna (Tver oblast)

Tsna (russisk: Цна) er ei elv i Tver oblast i Russland. Den er 160 km lang, med et nedbørfelt på . Middelvannføringen 38 km fra munningen er . Elva begynner i myrområdene i Tsinskhøydene (en utløper av Valdajhøydene). Elva løper gjennom Vysjnevolotskoje-reservoaret, og mellom reservoaret og munningen i Mstino-sjøen (en strekning på 7 km) går elva nesten i sin helhet innen byen Vysjnij Volotsjok. Mstino-sjøen drenerer via Msta, Volkhov og Neva til Finskebukta. Tsna var en tidligere en viktig del av vannveien over fra Volga til Novgorod, og senere til St. Petersburg. 

Elver i Tver oblast
Tsna

Tsna kan vise til:

Tsna (Tver oblast) – ei elv i Tver oblast i Russland
Tsna (sideelv til Moksja) – ei elv i Tambov og Rjazan oblast i Russland
Viktor Andberg

Viktor Andberg (født 8. oktober 1951) er en norsk lokalpolitiker for Arbeiderpartiet. Han var ordfører i Lavangen kommune i Troms fra 2007 til 2011. I desember 2012 ble Andberg tilsatt som daglig leder i nettavisa Salangen-Nyheter.

Referanser

Eksterne lenker 
 Lavangen kommune

Ap-ordførere i Troms
Ordførere i Lavangen
Personer fra Lavangen kommune
Fødsler i 1951
Artjomovskij

Artjomovskij (russisk: Артёмовский) er en by i Sverdlovsk oblast i Russland. Byen ligger ved elva Bobrovka (ei sideelv til Irbit, i Obs nedbørfelt), 120 km nordøst for Jekaterinburg. Innbyggertall: 34 980 (folketelling 2002), 41 247 (folketelling 1989).

Bosetningen ble grunnlagt i 1665 som landsbyen Jegorsjino (russisk: Его́ршино). En kullforekomst ble oppdaget i nærheten av landsbyen i 1871. I sovjettiden ble bosetningen Imeni Artjoma (russisk: и́мени Артёма) etablert nær kullforekomsten.  I 1938 ble Jegorsjino og Imeni Artjoma slått sammen til byen Artjomovskij.

Referanser 

Byer i Sverdlovsk oblast
Bosetninger etablert i 1665
1660-årene i Russland
Stordalen skisenter

Stordal alpinsenter i Møre og Romsdal bør ikke forveksles med Stordalen Skisenter.

Stordalen skisenter er et alpinanlegg i Masfjorden i Vestland. Skisenteret ble startet i januar 2008 av Arne Berg og Jan Olav Fosse. Anlegget er flombelyst og har nedfarter på begge sider av «Perstovatrekket», og har blant annet et «tallerkentrekk» på 550 m, med 140 m stigning og et barneområdet med et 80 m langt skitau. Skisenteret ligger 20 min fra Matre, og 1 time fra Knarvik og har Stordalen Fjellstove ligger på andre siden av Stordalsvatnet.

Skisenteret eies av Stordalen Skisenter AS som er et samarbeid mellom Masfjorden kommune og Idrettslaget Bjørn West.

Eksterne lenker 
 
 I. L. Bjørn West
 Stordalen skitrekk (løypekart)

Byggverk i Masfjorden
Alpinanlegg i Norge
Idrettsanlegg i Vestland
Matre (Masfjorden)

Matre er ei bygd i Masfjorden i Vestland med ca. 100 innbyggere. Bygden ligg innerst i Matresfjorden langs E39 omtrent 1 times kjøretid nord for Bergen. 

På Matre har Havforskningsinstituttet en forskningsstasjon og BKK har Matre kraftverk.
Her ligger også Bjørn West-museet som viser motstandskampen under 2. verdenskrig. I sentrum nede ved kaien ligger Gamle Matre Hotel. 

En av tre skoler i Masfjorden, Matre skole, ligger på Matre. De andre bygdene i Indre Masfjorden: Haugsvær, Solheim og Haugsdalen sokner også til denne skolen. 
IL Bjørn West har mange aktiviteter og organiserer blant annet drifta av Matre Svømmebasseng og Stordalen Skisenter som ligger like ved.

Bosetninger i Masfjorden
Aleksander Solli

Aleksander Solli (født 16. mars 1990) er en norsk fotballspiller som spiller for Vadmyra Idrettslag. 

Spilleren kom til Viking fra OBOS-liga klubben Hønefoss Ballklubb.

Før spill i Hønefoss hadde han to sesonger i Vålerenga Fotball  og tre sesonger bak seg i Løv-Ham Fotball. Før han gikk til Løv-Ham hadde han spilt hele livet for Vadmyra Idrettslag, med unntak av et lån til Fyllingen Fotball høstsesongen 2007. Han debuterte for Løv-Ham i første runde i cupen mot FK Voss, i serien debuterte han da han ble byttet inn mot FK Haugesund i ellevte serierunde. I 2009-sesongen fikk han bare tre kamper for Løv-Ham på grunn av skadeproblemer, men var i 2010 fullt ut restituert og skadefri og tilbake på banen.

Før han skrev under for Løv-Ham var han blant annet i søkelyset hos Brann og Lyn. Solli har ni landskamper på G17-nivå, to på G-18, to på G19 og to på U23 (pr. 5. mars 2014). (www.fotball.no). I 2008 ble han også invitert på prøvespill hos Newcastle United FC i England hvor han høstet gode lovord fra vertene.

Referanser

Eksterne lenker 
 

Norske fotballspillere
Fotballspillere for Fyllingen Fotball
Fotballspillere for Løv-Ham Fotball
Fotballspillere for Vålerenga Fotball
Fotballspillere for Hønefoss BK
Fotballspillere for Viking FK
Fotballspillere for Raufoss Fotball
Fotballspillere for Asker Fotball
Personer fra Førde kommune
Fødsler i 1990
Solveig Sundbø Abrahamsen

Solveig Sundbø Abrahamsen (født 13. september 1963 i Flatdal) er en norsk politiker (H). Hun var fast møtende vararepresentant til Stortinget 2013–2017 (vararepresentant for statsråd Torbjørn Røe Isaksen) og medlem av Stortingets finanskomité.  Ved stortingsvalget i 2017 ble hun valgt inn som fast stortingsrepresentant for Telemark. Hun er medlem av Stortingets transport- og kommunikasjonskomité. 

Hun var ordfører i Seljord kommune i Telemark fra 2007 til 2013. Abrahamsen er lærerutdannet, og var Seljords første kvinnelige ordfører.

Referanser

Eksterne lenker 
 
 

 
 

Høyre-ordførere i Telemark
Ordførere i Seljord
Stortingsrepresentanter fra Høyre
Stortingsrepresentanter for Telemark
Stortingsrepresentanter 2013–2017
Norske pedagoger
Personer fra Seljord kommune
Stortingsrepresentanter 2017–2021
Steve Locher

Steve Locher (født 19. september 1967 i Salins) er en tidligere sveitsisk alpinist.

Verdenscupseire

OL-medaljer

VM-medaljer

Eksterne lenker 
 
 Steve Locher nettside

Sveitsiske alpinister
Olympiske bronsemedaljevinnere for Sveits
Medaljevinnere under Vinter-OL 1992
Deltakere for Sveits under Vinter-OL 1992
Alpinister under Vinter-OL 1992
Deltakere for Sveits under Vinter-OL 1994
Alpinister under Vinter-OL 1994
Deltakere for Sveits under Vinter-OL 1998
Alpinister under Vinter-OL 1998
Personer fra kanton Wallis
Olympiske medaljevinnere i alpint
Sveitsiske mestere i alpint
Friluftsklubben i Oslo

Friluftsklubben i Oslo er en forening som har til formål å fremme friluftsliv. Klubben arrangerer turer som er åpne for alle. De fleste turene er dagsturer i skogene rundt hovedstaden. Det arrangeres også lengre turer i andre områder som Skrimfjell, Sunnmørsalpene, Rondane og Jotunheimen. Turer går hele året og nær hver helg. Friluftsklubben har omfattende hyttedrift. Friluftsklubben er en helt upolitisk og selvstendig organisasjon og er ikke tilsluttet Skiforeningen eller Den Norske Turistforening. Klubben utgir bladet Friluft. Foreningen mottar ingen offentlig støtte. I motsetning til Den Norske Turistforening og  Skiforeningen drives Friluftsklubben  på dugnad. Alt arbeid for klubben er pro bono det vil si at ingen får lønn eller honorar for noe de bidrar med i klubben.

Medlemsmøter 

Til klubbens medlemsmøter inviteres ofte spennende foredragsholdere som foredrar om ulike aspekter ved friluftsliv, også utover nordmarka. En har hatt foredrag om bestiging av Kilimanjaro, Arne Hjeltnes har holdt foredrag om Gutta på tur og Ragnar «prikken» Lien har fortalt om skitur til nordpolen.

Hytter 

Friluftsklubben driver følgende hytter i Oslomarka:

Solstua turisthytte, på Krokskogen, like innenfor Kleivstua. Solstua er ubetjent.
Sellanrå turisthytte, i «Maridalsalpene», i nærheten av Tømte. Sellanrå er Oslomarkas eneste selvbetjente turisthytte.

I tillegg driver Friluftsklubben vaffelservering på Smedmyrkoia 11–16 hver søndag i skisesongen (i 2008 fra 27. januar til 9. mars). Fra Skansebakken i Sørkedalen er det  til Smedmyrkoia. Smedmyrkoia er derfor et yndet mål for småbarnsfamilier på søndager.

Historie 
Friluftsklubben har sitt utspring i Ungdomsgruppa i Oslo og omegn turistforening (OOT). Ungdomsgruppa hadde en øvre aldersgrense og medlemmer som passerte denne grensen etablerte den eksklusive foreningen U+ som var en moderat suksess. U+ ble lagt ned og Friluftsklubben ble stiftet 5. juni 2000. Friluftsklubben er blitt en suksess.

Eksterne lenker 
 Foreningens nettsted

Norske friluftslivsorganisasjoner
Thure Lindhardt

Thure Lindhardt, egentlig Thure Frank Lindhardt (født 24. desember 1974 i København), er en dansk skuespiller.

Biografi 
Thure Lindhardt vokste opp i Roskilde, som barn av Mogens Lindhardt, rektor for Pastoralseminariet i København og Anne Lindhardt.

Han visste fra en tidlig alder, at han gjerne ville bli profesjonell skuespiller, så han gikk på en audition 12 år gammel, til en rolle i Bille Augusts Pelle Erobreren, som han vant. Kort tid etter fikk han også en liten rolle i familiefilmen Negerkys og labre larver. Seinere mot slutten av grunnskolen, skrev han sammen med sin, på det tidspunkt, gode venn, skuespilleren René Hansen, et barneteaterstykke basert på Michael Endes bok, Den uendelige historie, der han spilte hovedrollen.

Etter artium ved Det frie Gymnasium besluttet han seg for at utdanne seg som skuespiller på Skuespillerskolen ved Odense Teater. Han avsluttet utdannelsen i 1998 og debutert profesjonelt i Shopping and fucking på Café Teateret samme år. Han fikk sitt gjennombrudd i sin debuthovedrolle som en autistisk dreng i Her i nærheden (2000), hvor han spilte sammen med blant andre Ghita Nørby. For sin rolle ble han nominert til både en Bodil som en Robert for beste mannlige hovedrolle.

Filmografi (utvalg) 
 2019 – Astrup – Flammen over Jølster
 2012 – Keep the Lights On
 2010 – Broderskab
 2009 – Engler og demoner
 2008 – Blå Mænd 
 2007 – Flammen og Citronen 
 2006 – Princess 
 2006 – Pistoleros 
 2005 – Herbie - For fuld udblæsning (stemme)
 2005 – Bag det stille ydre 
 2005 – Nordkraft 
 2004 – De utrolige 
 2004 – Farland 
 2004 – Was nützt die Liebe in Gedanken 
 2004 – Garfield (stemme)
 2004 – Spider-Man (TV-serie) 
 2003 – Forsvar (TV-serie)
 2003 – Skjulte spor (TV-serie)
 2003 – Bondefanger 
 2002 – Debutanten 
 2002 – Kokken 
 2002 – One Hell of a Christmas 
 2002 – Mordkommisjonen (TV-serie)
 2002 – Slim Slam Slum 
 2002 – Spirit - Hingsten fra Cimarron (stemme)
 2002 – Nude, Descending... 
 2002 – Asterix & Obelix: Mission Kleopatra 
 2001 – Far from China 
 2001 – Alt andet blev pludseligt totalt ligegyldigt  
 2000 – Bånd på livet 
 2000 – Juliane 
 2000 – Dinosaurerne (stemme)
 2000 – Edderkoppen (tv-miniserie)
 2000 – Her i nærheden 
 1999 – Morten Korch - Ved stillebækken (TV-serie)
 1998 – Strisser på Samsø (TV-serie)
 1998 – Pieces 
 1987 – Negerkys og labre larver 
 1987 – Pelle Erobreren

Referanser

Eksterne lenker 
  

Danske skuespillere
Robertprisen for årets mannlige birolle
Personer fra København
Personer fra Roskilde
Nizjnij Tagil

Nizjnij Tagil (russisk: ) er en by i Sverdlovsk oblast i Russland. Byen ligger ved elva Tagil, rundt 130 km nord for Jekaterinburg. Innbyggertall: 390 498 (folketelling 2002), 439 521 (folketelling 1989).

Historie 
Nizjnij Tagils historie begynner med åpningen av Visokogorski jernmalmgruve i 1696. Forekomstene var usedvanlig rike, og inkluderte årer av rent magnetisk jern. Det omkringliggende landskapet hadde alt som trengtes for en produktiv og effektiv gruve- og smelteveirksomhet, elver til transport, skoger til brensel, og et passende klima.

Selve byen ble grunnlagt i oktober 1722, blant bosetninger opprettet i tilknytning til byggingen av Vijskij kobbersmelteverk, eid av Nikolaj Demidov. I løpet av de neste tiårene utviklet byen seg til å ble et av de tidlige sentrene for russisk industrialisering, og den var en betydelig produsent av støpejern og stål. Det første russiske damplokomotivet ble bygget her i 1833.

Geografi 
Nizjnij Tagil strekker seg ut 22 km fra nord til sør, og 21 km fra øst til vest. Byen er bygget rundt den utdødde vulkanen Lisja, og dette fjellet med et vakttårn på toppen er et symbol for byen. Den geologiske strukturen i området er svært kompleks, og bidrar til byens usedvanlige rikdom på metaller og mineraler. Det er funnet forekomster av i alt 63 elementer på den periodiske tabell.

En stor del av landområdet innen bygrensene domineres av de mange forskjellige fabrikkene i denne industribyen. Elver og vann utgjør en tredjedel av byens areal. Byens klima er temperert kontinentalt.

Næringsliv og transport 
Nizjnij Tagil er et av Urals største industrielle senter. Kraftkrevende industrier som metallurgi, maskinbygging, kjemisk industri, og metallbearbeiding er dominerende. Totalt finnes det rundt 600 produksjonsbedrifter i Nizjnij Tagil. Blant disse er:
 Nizjnij Tagil Jern- og Stålfabrikk (Nizjnetagilskij Metallurgitsjeskij Kombinat, NTMK), som er et ledende russisk stålselskap.
 Uralvagonzavod (UVZ) som er velkjent i Russland som hovedprodusenten av moderne stridsvogner i landet. Modellene T-72, T-90, T-95 produseres i byen.

Veier og jernbaner knytter byen til andre i alle retninger, med Jekaterinburg i sør, Serov i nord, Perm i vest, og Alapajevsk og Verkhnjaja Salda i øst.

Salka lufthavn ligger 17 km nordøst for byen. Den var en militærbase til 1994, men er nå omgjort til sivil lufthavn.

Vennskapsbyer 
  Kryvyj Rih, Ukraina
  Cheb, Tsjekkia
  Novokuznetsk, Russland
  Brest, Hviterussland 
  Chattanooga, USA
  Františkovy Lázně, Tsjekkia
  Mariánské Lázně, Tsjekkia

Referanser

Eksterne lenker 
 
 Offisielt nettsted for Evraz Group, eiere av Nizjnetagilskij Metallurgitsjeskij Kombinat (NTMK)

Byer i Sverdlovsk oblast
Bosetninger etablert i 1722
1720-årene i Russland
Rettighetsregisteret

Rettighetsregisteret.no er et nettsted som lar folk å registrere sine ideer, synopsis, grafisk design, musikk-klipp, mens de er under utvikling. Nettstedet drives av Hobbart & Hobbart.

Eksterne lenker 
 Rettighetsregisteret

Norske nettsteder
Gjesdal ungdomsskole

Gjesdal ungdomsskole er en skole som ligger på Ålgård i Gjesdal kommune. Skolen er offentlig og ble bygd i 1970. Den ble utbygget i 2004 og har trinnene 8, 9 og 10.

Referanser

Byggverk i Gjesdal
Ungdomsskoler i Rogaland
Utdanningsinstitusjoner etablert i 1970
Byggverk fullført i 1970
Søren Pilmark

Søren Pilmark (født 16. oktober 1955) er en dansk skuespiller og  filmregissør. Han er utdannet ved Skuespillerskolen ved Århus Teater i 1977.

Søren Pilmark er blant annet kjent fra sine komiske dager sammen med Per Pallesen. I de siste par årene og frem til nå har Søren Pilmark vært med i en barbershopsyngende vaudevillegruppe som kaller seg Ørkenens Sønner. Henrik Koefoed, Niels Olsen og Asger Reher er de tre andre deltagerne.

Mange kjenner Pilmark fra DSBs reklamer, hvor han opptrer i scener sammen med dukken Harry. Han var programleder for Eurovision Song Contest 2001 i København sammen med Natasja Crone.

Søren Pilmark debuterte i 2006 som filmregissør med kortfilmen Helmer & Søn, som ble nominert til en Oscar for beste kortfilm. Uten at Pilmarks visste det meldte produsenten Kim Magnusson filmen på i kappløpet om verdens mest prestisjefylte filmpris, og Pilmark oppdaget det først da nomineringene ble offentliggjort. Han har fått Robertprisen for årets mannlige birolle i 2005 for Kongekabalen. I 1994 ble Pilmark utnevnt til ridder av Dannebrogordenen. 

Søren Pilmark er gift med fotomodellen Susanne Pilmark.

Filmografi i utvalg 
 2018 – Journal 64
 2016 – Flaskepost fra P
 2015 - Kampen om tungtvannet (TV-serie)
 2014 – Fasandreperne 2013 – Kvinnen i buret 2010 – Parterapi 2009 – Ved Verdens Ende 2009 – Kærestesorger 2007 – Hvordan vi slipper af med de andre 2006 – Lotto 2004 – Lad de små børn komme til mig'
 2004 – Kongekabalen
 2003 – Rembrandt
 2001 – Kat
 2000 – Anna
 2000 – Blinkende lygter
 1997 – Riget II
 1995 – Menneskedyret
 1994 – Riget I
 1993 – Roser & persille
 1992 – Gøngehøvdingen (tv-serie i 13 afsnit)
 1992 – De skrigende halse
 1990 – Camping
 1987 – Peter von Scholten
 1982 – Een stor familie (tv-serie i 12 afsnit)
 1976 – Kassen stemmer

Priser og legatutdelinger (utvalg) 
 Bodilprisen 
 2005 – Bodilprisen for beste mannlige birolle for  Kongekabale 
 Robertprisen 
 2005 –  Robertprisen for årets mannlige birolle for  Kongekabale 
 1996 –  Robertprisen for årets mannlige birolle for  Menneskedyret  
 2001  – Ole Haslunds Kunstnerfond 
 2000 –  Teaterpokalen 
 1994 –  Utnevnt til ridder av Dannebrogordenen

Referanser

Eksterne lenker 
 
 
 
 
 

Danske regissører
Danske skuespillere
Danske komikere
Dannebrogordenen
Bodilprisen for beste mannlige birolle
Robertprisen for årets mannlige birolle
Programledere for Eurovision Song Contest
Personer fra København